Sjørring Bordtennisklub fra Thy kan glæde sig over at de to svenske bordtennisstjerner Jan-Ove Waldner og Mikael Appelgreen har valgt at skrive kontrakt med klubben for et antal i kampe i den kommende sæson. Med flere EM-, og VM-triumfer er det et par sejrsvante herrer, der tager til det nordjyske for at svinge battene, og selvom ingen hverken Waldner eller Appelgreen er i karrierernes forår, håber Sjørring Bordtennisklub, at de prominente navne kan øge opmærksomheden omkring bordtennis. - Vi skal gå mod strømmen her i Vestjylland og vise, hvad vi kan. Det er en klar mulighed for at trække bordtennisfans fra Thy til, siger formand for Sjørring Bordtennisklub, Kaj Thomsen. Han siger videre, at selvom tilgangen af Waldner og Appelgreen øger holdets chancer for oprykning, så ændrer det ikke ved målsætningen. - Man går altid efter en oprykning. Han oplyser videre, at aftalen blandt andet er kommet i hus gennem svenske spillere, som klubben tidligere har haft på kontrakt. Det er stadig ikke sikkert, hvor manget kampe, de svenske profiler kommer til at spille for Sjørring.

Opsummering:
Mangedobbelte mestrer tørner fra næste sæson ud for 1. divisionsklub.